पृथ्वी विज्ञान मंत्रालय
इंडियन मर्चेंट्स चैंबर  के अध्यक्ष ने केंद्रीय मंत्री डॉ. जितेंद्र सिंह से मुलाकात कीऔर पृथ्वी विज्ञान मंत्रालय द्वारा शुरू किए गए 75-दिवसीय समुद्र तटीय सफाई अभियान के एक हिस्से के रूप में मुंबई समुद्र तट की सफाई के लिए अपना समर्थन दिया
इंडियन मर्चेंट्स चैंबर  के अध्यक्ष अनंत सिंघानिया जो सीईओ जेके एंटरप्राइजेज भी हैं, ने आज केंद्रीय विज्ञान और प्रौद्योगि की राज्य मंत्री एवं पृथ्वी विज्ञान राज्य मंत्री , प्रधानमंत्री कार्यालय, कार्मिक, लोक शिकायत, पेंशन, परमाणुऊर्जा औरअंतरिक्ष राज्यमंत्री डॉ.जितेंद्र सिंह मुलाकात कीI श्री सिहानिया जो कि जेके एंटरप्राइजेज के मुख्य कार्यकारी अधिकारी  भी हैं, ने इस वर्ष 5 जुलाई से पृथ्वी विज्ञान मंत्रालय द्वारा शुरू किए गए 75 दिवसीय समुद्र तटीय सफाई अभियान के एक हिस्से के रूप में मुंबई समुद्र तट की सफाई के लिए अपना समर्थन दिया है।
श्री सिंघानिया आईएमसी के प्रबंध समिति के सदस्यों के साथ आए थे, ने कहा कि उन्होंने न केवल इस अभियान में शामिल होने का संकल्प लिया है , बल्कि मुंबई के मरीन ड्राइव बीच के लोकप्रिय नाम से विख्यात "क्वीन नेकलेस" के कायाकल्प और सौंदर्यीकरण के लिए अपने संसाधनों को जुटाने का भी वादा किया हैI
डॉ जितेंद्र सिंह ने आईएमसी की उस लंबी विरासत को याद किया जो इस समय भारत के सबसे पुराने बिजनेस चैंबर्स में से एक है और जिसेएक समय में महात्मा गांधी को अपने एक सदस्य के रूप में रखने का विशेषाधिकार प्राप्त था। उन्होंने कहां किव्यापक जन हित के राष्ट्रीय अभियानों में अपना योगदान देने के आईएमसी के लंबे रिकॉर्ड के साथयह भी एक आची बात होगी कि वे देश पहले सबसे लंबे समुद्र तटीय सफाई अभियान "स्वच्छ सागर-स्वच्छ भारत" का भी हिस्सा बनें।
डॉ. जितेंद्र सिंह ने कहा कि प्रधानमंत्री नरेन्द्र मोदी ने स्वच्छता अभियान में अग्रणी भूमिका निभाई है और पूरे देश को भारत की 7500 किलोमीटर लंबी समुद्री तट रेखा को मानव जाति के लिए स्वच्छ, सुरक्षित और स्वस्थ रखने के लिए प्रेरित किया है। उन्होंने कहा कि प्रधानमंत्री मोदी एक उदाहरण के तौर पर नेतृत्व करने के लिए जाने जाते हैं, और जिसका नतीजा है कि यह पहल धीरे-धीरे एक जन अभियान में परिवर्तित हो गई है।
डॉ. जितेंद्र सिंह ने 17 सितंबर 2022 को "अंतर्राष्ट्रीय समुद्र तटीय सफाई दिवस" पर समुद्र तटों से 1,500 टन कचरा, जिसमे मुख्य रूप से एकल उपयोग प्लास्टिक है,को हटाने के लक्ष्य को प्राप्त करने के लिए नागरिक समाज के सदस्यों के सक्रिय सहयोग की मांग कीI यह दिन जो संयोग से प्रधानमंत्री नरेन्द्र मोदीका जन्मदिन भी है जिसे देश में "सेवा दिवस" के रूप में मनाया जाएगा।
श्री सिंघानिया ने सिंगल यूज प्लास्टिक पर प्रतिबंध लगाने के सरकार के कदम का पूरा समर्थन किया और मंत्री महोदय को आश्वासन दिया कि इंडियन मर्चेंट्स चैंबर मुंबई तटीय क्षेत्र में समुद्र तट की सफाई गतिविधियों के लिए पृथ्वी विज्ञान मंत्रालय के समन्वयन में कई गतिविधियां शुरू करेगा।
डॉ. जितेंद्र सिंह ने बताया कि इस साल 22 अप्रैल को आयोजित पृथ्वी दिवस से देश के समुद्र तटों और जल निकायों की सफाई का सबसे बड़ा स्वयंसेवी उत्सव - जल्लोश-स्वच्छ तट मुंबई और नवी मुंबई में 16 स्थानों पर पर दादर समुद्र तट से शुरू हुआ था। इस उत्सव की सहयोगी कार्य योजना में नागरिक समूहों, बच्चों और युवा मंचों, कॉरपोरेट्स, गैर-लाभकारी संगठनों, कांसुलर स्टाफ के साथ-साथ ग्रेटर मुंबई नगर निगम  और महाराष्ट्र सरकार के मैंग्रोव फाउंडेशन के हजारों मुंबईकर भी शामिल हुए थे।
डॉ. जितेंद्र सिंह ने कहा, यह एक ऐसा जन अभियान है जिसने पहले ही जनता और राष्ट्र की कल्पना को पकड़ लिया हैI उन्होंने इस अभियान को और अधिक मजबूत करने के बारे में हर किसी से अपने विचार मांगेI उन्होंने कहा कि पृथ्वी विज्ञान मंत्रालय भले ही इसका नेतृत्व कर रहा है,लेकिन इसके साथ ही यह "संपूर्ण सरकार" के दृष्टिकोण की मांग भी कर रहा है।